Õpetajate Leht

Kosmose reede „Virmalised ja planeedid maikuus“
2025-04-25 18:00 - 19:00 (Europe/Tallinn)
Kosmose reede „Virmalised ja planeedid maikuus“
Reedel, 25. aprillil 2025 kella 18–19 toimub Energia avastuskeskuse planetaariumis järjekordne Kosmose reede – virtuaalne kosmoseretk „Virmalised ja planeedid maikuus“ keskuse peaplanetaristi Rauno Pilviku juhtimisel. Piletid FIENTAst https://fienta.com/et/kosmose-reede-etendus-virmalised-ja-planeedid-maikuus

Tasuta tehisaru huviring „Experience AI“
2025-04-25 00:00 - 23:59
Tasuta tehisaru huviring „Experience AI“: Energia avastuskeskuses algab alates 25. aprillist TASUTA huviring “Experience AI”. Huviringi kestus kokku on 8 nädalat ja see on mõeldud 11–14-aastastele noortele. Tehisaru huviringis uuritakse, kuidas tehisintellekti rakendused toetavad loomade kaitset ja kuidas töötavad suured keelemudelid, millega tõlgitakse asju eesti keelde. Lisaks arutletakse koos selle üle, kellena töötada tehisaru teadmiste ja oskustega. Registreerimislehe täitmine ja seejärel kinnituskirja saamine tagavad koha huviringis. Kuna huviringis on kohti vaid 10, on oluline tegutseda kiiresti! Kui kõik kohad on täis, lisame soovijad ootejärjekorda ja teavitame koha vabanemisest. Registreerimise tähtaeg on 20. aprill.

Kaubanduse kutsevõistlus
2025-04-24 10:30 - 18:30
Kutsekoolid korraldavad esimest korda ise kaubanduse kutsevõistluse
Neljapäeval, 24. aprillil toimub Tallinnas Coop Lasnamäe Maksimarketis (J. Smuuli tee 43) esimene kutsekoolide algatusel korraldatud noorte kaubanduse kutsevõistlus, kus Eesti parimad kutsekoolide õpilased demonstreerivad oma erialaseid oskusi kaubanduses. Võistlus kestab kella 10.30–18.30.
Võistluse korraldamine on tänavu kutsekoolide ühine initsiatiiv, et tutvustada kaubanduse erialasid noorte seas ning innustada neid selles sektoris tööle asuma. Ettepaneku võistluse korraldamiseks tegi käesoleva aasta jaanuaris Riina Tenno, kes kutsus koole ühiselt tegutsema, et leida toetajaid ja hindajaid.
„Kahjuks HARNO korraldatavas “Oskuste festivalil” hetkel kaubanduse erialad ei võistle, kuid meie ei taha jätta aastaid vahele – kaubanduses vajaminevaid erialasid on vaja reklaamida ja noori innustada selles valdkonnas tööle asuma,“ ütles Tallinna Tööstushariduskeskuse tekstiili ja kaubanduse valdkonna juht Riina Tenno.
Kaasaegne kaubandussektor on kiiresti muutuv, kus majanduslikud ja tehnoloogilised uuendused ning muutuvad tarbija käitumismustrid seavad kõrgemad nõudmised töötajatele. Kutsevõistlusega tahavad jaekettidega seljad kokku pannud haridusasutused näidata, et kutsekoolides õpetatavad kaubanduse erialade õpe on tasemel ja noored on väga oodatud kaubandusse tööle.
Võistlus toimub kahes kategoorias. Esimene ala on klienditeenindaja kaubanduses, kus võistluse ülesanneteks on lahendada müügisituatsioon kliendiga koos arve kirjutamisega, e-poe tellimuse komplekteerimise ning väljapaneku tegemine kindla skeemi alusel, mille järgi kauplustes tooteid riiulitele pannakse.
Teine erialakategooria on müügikorraldaja, kus võistluse ülesanneteks on kaupade temaatilise väljapaneku koostamine, juhtumi lahendamine ning kaupade vastuvõtt. Võistluses hinnatakse nii soorituse kiirust kui ka saavutatud tulemust. Mõlemal erialal selgitatakse välja 1., 2. ja 3. koht.
Võistlusel osalevad õpilased viiest kutsehariduskeskusest: Ida-Virumaa Kutsehariduskeskusest, Pärnumaa Kutsehariduskeskusest, Tallinna Teeninduskoolist, Tallinna Tööstushariduskeskusest ja Tartu Rakenduslikust Kolledžist.
Võistlust hindajavad tööandjate esindajad ettevõtetest Selver, Prisma Peremarket, Coop Eesti, Tartu Tarbijate Kooperatiiv, Lidl Eesti, Apollo, LPP Estonia, Bauhof, JYSK, Maxima Eesti, Tallink ja Tallinna Kaubamaja Grupp. Võistluse peatoetajad on Eesti Kaupmeeste Liit, Coop Eesti ja Harju Tarbijate Ühistu.

Kutsekoja Oskuste Akadeemia kolmas veebiseminar
2025-04-23 16:00 - 17:00
Loovus kui supervõime
23. aprill 2025 kella 16–17
Kutsekoja Oskuste Akadeemia kolmandal veebiseminaril räägime loovust toetavate oskuste kujundamisest. Kas loovust saab õppida? Kuidas arendada loomingulist eneseväljendust? Kas keskkonna kujundamine loovuse toetamiseks on samuti oluline?
Oma kogemuslugu jagab Tartu Rakendusliku Kolledži front-end ja tarkvara arendusmeetodite kutseõpetaja ning ka noorem tarkvaraarendajate mentor Aly Valvas, kes toob praktilisi näiteid haridustehnoloogiast ja õpidisainist.
Veebitööriista Oskuste Kompass, mis aitab orienteeruda oskuste ja ametite maailmas, tutvustab Kutsekoja oskuste süsteemi arendusjuht Kerli Požogina.
Registreerimine https://koolitus.edu.ee/training/15300

Finants- ja haridusvaldkonna ühisseminar
2025-04-23 09:00 - 17:00
Õpetaja palk võetakse luubi alla Narva-Jõesuus
Eesti Linnade ja Valdade Liit (ELVL) korraldab 23. aprillil Narva-Jõesuus ühisseminari, kus haridus- ja finantseksperdid arutavad õpetaja palgakorralduse, töötingimuste ja rahastusmudelite üle. Osalevad nii omavalitsuste spetsialistid kui ka riigi esindajad.
Seminar on osalejate seas osutunud sedavõrd populaarseks, et kõik kohad täitusid juba enne lõpliku päevakava valmimist. „Nii suur huvi näitab selgelt, kui olulised on haridus- ja finantsteemade kokkupuutepunktid kohalike omavalitsuste jaoks. Meil on hea meel, et saame pakkuda platvormi nendele aruteludele,” märkis ELVLi analüütik Piret Zahkna.
Seminari keskmes on õpetaja töötasu kujunemine, ametikoha sisustamine ja rahastuse põhimõtted. Samuti rõhutatakse, et kohalikel omavalitsustel võiks olla aktiivsem roll haridusvaldkonna arendamisel, püüdes algatusi teha ning koostööd süvendada, mitte lähtuda üksnes keskvalitsuse suunistest.
Päevakavasse mahuvad nii Haridus- ja Teadusministeeriumi kui ka Tööinspektsiooni ettekanded ning kohalike omavalitsuste kogemuslood Saue, Järva, Kambja ja Kohila vallast.
“Alanud õpetajate palgaläbirääkimiste valguses on oluline, et kõik osapooled saavad selgelt aru, kus on erinevate osapoolte piirid ja kohustused, aga samas oleks ka mõistmine, et nende piiride sees on kõigil võimalus ja vastutus oma süsteem kujundada,” sõnas ELVLi haridusvaldkonna nõunik Robert Lippin.
Seminari avab Narva-Jõesuu linnavalitsuse liige Imre Liiv, kes tervitab osalejaid kuurortlinna NoorusSPA konverentsikeskuses. Päev lõpeb tulevikku vaatava aruteluga ja ekskursiooniga Narva linnas.

Noorte Cosplay klubi
2025-04-23 00:00 - 23:59
Ajaloomuuseumi hariduskeskus: noorte Cosplay klubi
23. aprillil on Cosplay klubi teemaks laval esinemine ja etteastete tegemine.
Läbiviijad Klean Cosplay ja Bombeshe
Vaata lähemalt https://ajaloomuuseum.ee/lastele/huviringid/cosplay-klubi

Põhikooli B1-taseme eksamiga ühitatud eesti keel teise keelena (suuline) eksam
2025-04-22 00:00 - 2025-04-24 23:59
Põhikooli B1-taseme eksamiga ühitatud eesti keel teise keelena (suuline) eksam – 22.–24. aprillini.

Põhikooli eesti keele (kirjalik) eksam
2025-04-22 00:00 - 23:59
Põhikooli eesti keele (kirjalik) eksam – 22. aprillil.

Rahvusvaheline lasteaedade päev
2025-04-21 00:00 - 23:59
Rahvusvaheline lasteaedade päev 21. aprillil.

Põhikooli B1-taseme eksamiga ühitatud eesti keel teise keelena (kirjalik) eksam
2025-04-21 00:00 - 23:59
Põhikooli B1-taseme eksamiga ühitatud eesti keel teise keelena (kirjalik) eksam – 21. aprillil.

Pulganuku meisterdamise töötuba
2025-04-19 11:00 - 12:00
Pulganuku meisterdamise töötuba
Aeg: 15.02, 08.03, 22.03, 05.04, 19.04, 03.05, algus kõigil kell 11
Koht: Nukuteatrimuuseum
Kirjeldus:
Ainulaadne võimalus osaleda Nukuteatrimuuseumi väikelastele mõeldud tegevustes, mis avavad nukuteatri võlumaailma.
Pulganuku valmistamise töötoas tutvutakse mitmete erinevate nukuliikidega, mille järel valmivad teatraalsed pulganukud. Pärast nuku valmimist võib iga sündinud tegelane esimest korda teatrilavale astuda.
Töötuba on sobilik alates 3. eluaastast. Pisematel lastel on vajalik lapsevanema abi, kuna töötoas kasutatakse kääre, liimi ning vildikaid.
Vanus: 3+
Töötoa kestus: 40 minutit
Pilet peab olema kõigil külastajatel.
Vaata lisa noorsooteater.ee

Heategevuslik koogimüük veteranide toetuseks
2025-04-19 00:00 - 23:59
Heategevuslik koogimüük veteranide toetuseks
Eesti sõjamuuseumis tähistatakse veteranipäeva laupäeval, 19. aprillil suure heategevusliku koogimüügiga Eesti kaitseväe veteranide toetuseks.
Viimsi mõisa saalis müüvad omatehtud küpsetisi ja muud head-paremat sõjamuuseumi töötajad, veteranide naised ja naiskodukaitsjad, et koguda raha veteranide toetuseks. Loomulikult ei puudu ka tee ja kohv ning lastele limonaad – naudi kohapeal või osta koju kaasa.
Õues ootab lapsi kamo-näomaalingute töötuba ja sõjamuuseumi ekspositsioonis saab kogu pere oma tähelepanu proovile panna otsimismängus.
Esimest korda sel hooajal on avatud sõjatehnika angaar ja soomusrong nr 7 “Wabadus”.
Sissepääs sõjamuuseumisse on sel päeval TASUTA.
Tule kogu perega ja anname au! https://esm.ee/kulastajale/uritused/heategevuslik-koogimuuk-veteranide-toetuseks-19-04-2025

Perepäev-töötuba „Putukate linnaelu“
2025-04-17 09:00 - 12:00
Perepäev-töötuba „Putukate linnaelu“
Aeg: 17.04 kl 9-12
Asukoht: Eesti Loodusmuuseum, Lai 29a
Vanuserühm: igas vanuses pered
Sukeldu putukate põnevasse maailma ja avasta, millised tillukesed tegelased meie linnaruumis toimetavad! Õpime tundma, miks putukad on meie keskkonnale asendamatud abilised ja kuidas saame neile oma koduaias või rõdul paremad elutingimused luua. Iga osaleja saab meisterdada endale väikese putukahotelli, mille saab koju kaasa võtta, et pakkuda peavarju kasulikele tolmeldajatele ja teistele putukatele. Samuti paneme käed külge suure putukahotelli ehitusele, mis leiab oma koha vanalinna kogukonna aias ning saab tulevikus koduks paljudele sumisejatele.
Piletid müügil Fientas ja kohapeal https://fienta.com/et/meri-mets-ja-muud-lood-perepaev-putukate-linnaelu

Muuseumihommik "Lilled ja liblikad"
2025-04-17 09:00 - 12:00
Muuseumihommik “Lilled ja liblikad”
Aeg: 17.04, kell 9-12
Asukoht: Eesti Loodusmuuseum, Lai 29a
Vanuserühm: lapsed vanuses 6-10 aastat
Lühike linnalaager, kus uurime lähemalt taime- ja putukamaailma omavahelist koostööd. Teeme tutvust kevadel tärganud taimede ja esimeste õitsejatega ning paneme ka ise mõned seemned mulda. Lisaks vaatame mikroskoobiga lähemalt erinevaid putukaid ja taimi. Laagri jooksul jõuame teha nii teemakohaseid mänge kui ka joonistada ja meisterdada.
Piletid müügil Fientas https://fienta.com/et/muuseumihommik-lilled-liblikad

Atea Kool 2025
2025-04-17 00:00 - 23:59
Kutsume Eesti koolide IT-inimesi osalema 17. aprillil Tallinnas T1 Venue sündmuskeskuses Atea Kool 2025 sündmusel, kus saab tutvuda haridusasutustele loodud uuenduslike IT-lahendustega, mis muudavad õppetöö veelgi nutikamaks ja tõhusamaks.
Ootame osalema koolide ja kohalike omavalitsuste IT-valdkonna spetsialiste, kes seisavad Eesti digiarengu eest.
Päeva jooksul toimuvad ettekanded maailma juhtivatelt tehnoloogiaettevõtetelt nagu Lenovo, Samsung, Google ja Microsoft.
Lisaks ootab osalejaid EXPO ala, kus saab tutvuda Lenovo, Samsungi, Google’i, Microsofti ja Epsoni uusimate seadmete ja lahendustega ning interaktiivsetes töötubades on võimalik ise järele proovida uusimaid tehnoloogiaid.
Info atea.ee

IT päev tüdrukutele
2025-04-17 00:00 - 23:59
IT päev tüdrukutele
Tartu Ülikooli Delta õppehoone
17. aprillil toimub Tartus Delta õppehoones (Narva mnt 18) IT päev tüdrukutele, kuhu Tartu Ülikooli arvutiteaduse instituut kutsub osalema kõiki gümnaasiumis õppivaid tüdrukuid. Sel päeval tutvustame, mida kujutab endast eriala- ja karjäärivalik IT valdkonnas. Saab kuulda inspireerivaid lühiettekandeid ja töötubades ka ise üht-teist põnevat korda saata. Töötubades osalemine ei nõua varasemaid teadmisi ja oskusi, nii et võib tulla julgelt katsetama! Lisaks pakume mõnusat kehakinnitust, toimub ringkäik Delta õppehoones ja päeva lõpetab ühine koogisöömine. Üritus on tasuta.
Lisainfo ja registreerumine https://cs.ut.ee/et/sisu/it-paev-tudrukutele-2025

Euroopa noorteinfo päev tehisintellekti teemal
2025-04-17 00:00 - 23:59
17.aprill – Euroopa noorteinfo päev tehisintellekti teemal.

Konverents "Kuidas tagada Eesti teaduse ja teadlaste elujõud? Kuidas hüva teadusnõu jõuaks poliitikuteni?"
2025-04-16 09:30 - 14:00
Kolmapäeval, 16. aprillil 2025 korraldavad Riigikogu kõrghariduse toetusrühm ja akadeemilised ametiühingu konverentsi teaduspoliitikast ja teadmispõhisest poliitikast: Kuidas tagada Eesti teaduse ja teadlaste elujõud? Kuidas hüva teadusnõu jõuaks poliitikuteni?
Konverentsi ajakava:
9.30–10.00 Kogunemine, kohv

10.00–10.10 Avamine. Kristina Kallas, PhD, haridus- ja teadusminister

10.10–10.20 Sissejuhatus teemasse. Margit Sutrop, Riigikogu kõrghariduse toetusrühma esimees, Tartu Ülikooli praktilise filosoofia professor

I sessioon. Eesti teaduse ja kõrghariduse jätkusuutlikkusest

Kuidas tagada Eesti teaduse, teadlaste ja õppejõudude elujõud?
Kuidas tagada kõigi Eestile vajalike erialade ekspertiis?
Mis andmed on meil olemas ja kus on teadmistühik?

10.20–10.35 Anu Noorma, PhD, Eesti Teadusagentuuri juhatuse esimees
Teaduse rahastusmehhanismid. Riskidest tänases teadusrahastuses

10.35–10.50 Jaak Aaviksoo, Eesti Teaduste Akadeemia akadeemik,
Eesti kõrghariduse valikutest

10.50–11.05 Toomas Vaimann, Tallinna Tehnikaülikooli juhtivteadur, Eesti Noorte Teaduste Akadeemia president,
Eesti teaduse inimressurss. Kui jätkusuutlikud on Eesti teadus ja kõrgharidus?

11.05–11.20 Larissa Jõgi, Tallinna Ülikooli andragoogika dotsent, ja Kaire Povilaitis, Tallinna Ülikooli nooremteadur, õppimis- ja õpetamiskeskuse juhataja,
Akadeemilise töö võlud ja valu. Rahvusvaheline uuring

11.20–11.30 Halliki Harro-Loit, Tartu Ülikooli ajakirjanduse professor,
Targa akadeemilise kogukonna kujundamise riskid ja võimalused

11.30–12.00 Paneeldiskussioon. Kuidas tagada Eesti teaduse ja teadlaste elujõud?
Modereerib: Halliki Harro-Loit, Tartu Ülikooli ajakirjanduse professor

Osalejad:
Mari Moora, Tartu Ülikooli teadusprorektor, koosluse ökoloogia professor
Marek Tamm, Tallinna Ülikooli kultuuriajaloo professor, akadeemik
Martin Aidnik, PhD, sotsioloog, Tallinna Ülikooli Ametiühingu liige
Priit Pikamäe, Tartu Ülikooli õigusteaduskonna direktor, külalisprofessor
Renno Veinthal, PhD, Haridus- ja Teadusministeeriumi teadus- ja arendustegevuse ning kõrg- ja kutsehariduse poliitika asekantsler
Ruth Tammeorg, Tartu Ülikooli Ametiühingu juhatuse esimees

12.00–12.30 Lõunapaus

II sessioon. Teadmispõhine poliitikanõustamine

Kuidas väärt teadusnõu jõuaks poliitikuteni?
Teadmispõhine poliitikakujundamine – mis toimib ja mis mitte?
Millist teadmispõhist poliitikanõustamise süsteemi me vajame?

12.30–12.45 Marko Piirsoo, PhD, Eesti Teadusagentuuri strateegilise analüüsi osakonna juhataja,
Teadmistele tugineva poliitikanõustamise süsteemi tugevused ja kitsaskohad Eestis

12.45–13.00 Mart Saarma, Eesti Teaduste Akadeemia president, akadeemik
Mõtteid teadusnõustamise arendamiseks

13.00–13.15 Laura Kirss, Riigikantselei strateegiabüroo nõunik,
Teadusnõustamise olukord ja võimalused Eestis – vaade Riigikantseleist

13.15–13.30 Tea Danilov, Arenguseire Keskuse juhataja
Arenguseire Keskuse roll tõenduspõhises poliitikakujunduses

13.30–14.00 Paneeldiskussioon. Kuidas parandada dialoogi teadlaste, poliitikute ja ametnike vahel?

Modereerib: Margit Sutrop, Riigikogu liige (Reformierakond), Tartu Ülikooli praktilise filosoofia professor

Aveliina Helm, Tartu Ülikooli taastamisökoloogia professor, kliimaministri teadusnõunik
Helen Eenmaa,Tartu Ülikooli valitsemise ja õiguspoliitika kaasprofessor, Euroopa noorte akadeemiate teadusnõukogu president, SAPEA juhatuse liige
Irja Lutsar, Riigikogu liige (Eesti 200), Tartu Ülikooli meditsiinilise mikrobioloogia professor, Vabariigi Valitsuse teadusnõukoja juht (2020-2021)
Liina Kersna, Riigikogu liige (Reformierakond)
Mart Saarma, Eesti Teaduste Akadeemia president, akadeemik
Toivo Maimets, Tartu Ülikooli rakubioloogia professor, Vabariigi Valitsuse teadusnõukoja juht (2022-2024)

14.00 Konverentsi lõpetamine

Modereerib: Toivo Maimets, Tartu Ülikooli rakubioloogia professor, Eesti Teadusagentuuri nõukogu liige

Ühepäevane linnalaager „Energia avastusretk“
2025-04-16 00:00 - 2025-04-17 23:59
Ühepäevane linnalaager koolivaheajal
Kolmapäeval, 16. aprillil ja neljapäeval, 17. aprillil toimub Energia avastuskeskuses ühepäevane linnalaager „Energia avastusretk“. Mõlemal päeval on sama programm. Põnevas laagris sukelduvad 8–12-aastased noored avastajad seikluste ja teaduse maailma. Ehitakse õhukahurit, peetakse kosmosejahti, läbitakse robootika võidusõidurada ning tehakse toredaid tegevusi õues. Laagripääsmed saab lunastada SIIT.

Triin Jagomägi inauguratsiooniloeng hambaravi uuest ajastust
2025-04-15 16:00 - 17:30
Ortodontia professor Triin Jagomägi räägib inauguratsiooniloengul hambaravi uuest ajastust
Teisipäeval, 15. aprillil kell 16.15 peab Tartu Ülikooli ortodontia professor Triin Jagomägi ülikooli aulas inauguratsiooniloengu „Suu funktsioonide mõistmine ja nende roll hambumusanomaaliate kujunemisel. Kas ennetava hambaravi uus ajastu?“.
Suu funktsioonidel on oluline roll hambumusanomaaliate kujunemisel, mõjutades nii hammaste, lõualuude kui ka kogu näo-lõualuu piirkonna arengut. Häirunud neelamine, hingamine ja keele asend võivad põhjustada hambumuse kõrvalekaldeid, mida esineb 38%-l elanikkonnast. Teadusuuringud on näidanud, et paljusid hamba- ja suuõõnehaigusi saab ennetada ning see on tunduvalt odavam ja väiksema keskkonnamõjuga kui tekkinud probleemide ravimine. Seepärast on kõrvalekallete varajane diagnoosimine ja ennetamine kaasaegse hambaravi üks põhieesmärke.
Praegune hambaravisüsteem keskendub eeskätt ravile ega ole Jagomägi sõnul sellisena mõistlik. „Me teame tänapäeval, miks ja kuidas hambaaugud tekivad ning mida teha selleks, et hambad oleksid terved. Sellele vaatamata on lastel hambad katki ja enamjaolt pöördutakse hambaarsti poole alles siis, kui probleem on juba käes,“ sõnas professor.
Inauguratsiooniloengul käsitleb Triin Jagomägi suu funktsioonide ja hambumusanomaaliate seoseid ning räägib ennetava hambaravi võimalustest ja selles vallas tehtavast erialadevahelisest koostööst. Muu hulgas arutleb ta selle üle, kas oleme jõudnud uude ajajärku, kus hambumusanomaaliate ennetamine saab teenitult senisest rohkem tähelepanu.
„Unistada ju võib. Tegutsen selle nimel, et vanemad paneksid juba enne lapse sündi koos spetsialistidega paika lapse hammaste tervise teekonna, kus on kirjas vaheetapid, eesmärgid, kohtumised, edusammud ja tagasilöögid. Selline võiks olla inimkeskne ja ennetust väärtustav raviteenus, mille tulemust ei hinnata mitte selle järgi, mitut inimest on ravitud, vaid pigem selle põhjal, kui paljud ravi ei vaja,“ rääkis professor.
Triin Jagomägi on lõpetanud Tartu Ülikooli 1993. aastal ja ortodontia residentuuri 1995. aastal Soomes Kuopio Ülikoolis. Doktorikraadi kaitses ta 2012. aastal Tartu Ülikoolis. 1996. aastal alustas Jagomägi tööd Tartu Linna Stomatoloogia Polikliinikus ortodondina. Hiljem sai temast Tartu Ülikooli Kliinikumis arst-õppejõud ja praegu töötab ta samas vanemarst-õppejõuna. Alates 2000. aastast on ta töötanud Tartu Ülikoolis lastestomatoloogia assistendi, dotsendi ja kaasprofessorina ning alates 2025. aasta jaanuarist ortodontia professorina. Tema teadustöö keskmes on nii huule- ja suulaelõhede geneetika kui ka suu funktsioonide osa hambumusanomaaliate tekkes.
Jagomägi on end täiendanud mitmes välisriigis ja esinenud konverentsidel. Ta on löönud kaasa mitmes rahvusvahelises projektis ja teadustöös ning kuulub rahvusvahelistesse erialaseltsidesse. Tema juhendamisel on kaitstud kolm doktoritööd. Triin Jagomägi on Eesti Ortodontide Seltsi asutajaliige, oli selle esinaine aastatel 2006–2008 ja kuulub siiani seltsi juhatusse.
Piduliku inauguratsiooniloengu eesmärk on anda ülikooli uuele professorile võimalus tutvustada ennast, oma eriala ja teadusteemat. Avaliku loengu lõpus saavad kuulajad professorile küsimusi esitada. Oodatud on kõik huvilised. Veebiülekannet saab jälgida UTTV-st.

Linnalaager "Nutikad lahendused – ruumist esemeni"
2025-04-15 10:00 - 2025-04-16 16:00
Linnalaager “Nutikad lahendused – ruumist esemeni”
Eesti Arhitektuurimuuseumi ja Eesti Tarbekunsti- ja Disainimuuseumi ühislaager
15.–16. aprill kella 10–16
Sihtgrupp: 10–14-aastased õpilased
Osalustasu 60 eurot sisaldab mõlema muuseumi pääsmeid, sooja lõunat ja kõiki vajaminevaid materjale töötubades.
Piletid on müügil Fientas.
Laagri teemaks on ruumi kujundamine tervikuna:
Kevadvaheaja linnalaagri 1. laagripäev toimub Arhitektuurimuuseumis, kus uurime ruumi, selle kasutamist ja liigendamist, kujundamist, värviteooriat ja valgustamist. 2. laagripäev toimub Eesti Tarbekunsti- ja Disainimuuseumis, kus võtame luubi alla ruumi sisustamise nutikal viisil vastavalt sihtrühma vajadustele.

Muuseumihommik "Maapõue saladused"
2025-04-15 09:00 - 12:00
Muuseumihommik “Maapõue saladused”
Aeg: 15.04, kl 9-12
Asukoht: Eesti Loodusmuuseum, Lai 29a
Vanuserühm: lapsed vanuses 6-10 aastat
Lühilaager, kus tutvustatakse Maa teket ning elu arenemist meie planeedil. Lapsed saavad teadmisi erinevatest Eestis leiduvatest kivimitest ning põnevatest maavaradest. Saame teada kuidas geoloogid kivimeid määravad ning määrame ka ise (kirjeldamine, katsetamine, mikroskoobitöö). Tutvume ka mõnede fossiilidega. Mängime õppemänge ja otsime muuseumi hoovist fossiile. Soovi korral võib kaasa võtta ühe kivi või fossiili, mida saaksime koos uurida.
Piletid müügil Fientas: https://fienta.com/et/muuseumihommik-maapoue-saladused

B2-taseme eksamiga ühitatud eesti keel teise keelena (suuline) riigieksam
2025-04-15 00:00 - 2025-04-17 23:59
B2-taseme eksamiga ühitatud eesti keel teise keelena (suuline) riigieksam – 15.–17. aprill.

Veebiseminar täiskasvanute koolituse seaduse muutuvate nõuete kohta
2025-04-15 00:00 - 23:59
Haridus- ja Teadusministeerium korraldab 15. aprillil kell 10 täienduskoolitusasutustele veebiseminari täiskasvanute koolituse seaduse muutuvate nõuete kohta. Veebiseminar toimub Teamsis ja liituda saab siin

B2-taseme eksamiga ühitatud eesti keel teise keelena (kirjalik) riigieksam
2025-04-15 00:00 - 23:59
B2-taseme eksamiga ühitatud eesti keel teise keelena (kirjalik) riigieksam – 15. aprill.

Muuseumihommik "Dinosauruste põnev maailm"
2025-04-14 10:00 - 13:00
Muuseumihommik “Dinosauruste põnev maailm”
Aeg: 14.04, kl 10–13
Asukoht: Eesti Loodusmuuseum, Lai 29a
Vanuserühm: lapsed vanuses 6–10 aastat
Lühilaager, kus räägime dinosaurustest ja draakonitest ning õpime vahet tegema müütilistel tegelastel ja päriselt eksisteerinud loomadel. Meisterdame ja joonistame, mängime erinevaid õppemänge. Laagrist läheb laps koju uute teadmistega paarisaja miljoni aasta tagusest ajast, selleaegsetest elanikest ning elukeskkonnast.
Piletid müügil Fientas https://fienta.com/et/linnalaager-dinosaurused-125110

Koolivaheaeg
2025-04-14 08:00 - 2025-04-20 17:00
Koolivaheaeg 14. aprillist 20. aprillini

TalTech Tehnoloogiakooli Tehnotrennilaager
2025-04-14 00:00 - 2025-04-17 23:59
TalTech Tehnoloogiakooli Tehnotrennilaager 3.–6. klassi õpilastele toimub taas 14.–17. aprillini, kui põnevates töötubades avastame insenerimaailma saladusi: programmeerime, loome ja ehitame – paneme robotid tööle, ventilaatorid pöörlema ja lambid põlema, prindime 3D-meeneid. Toimub keha ja vaimu treeningsport, lõbusad lauamängud ja ajutreening kogenud treeneriga. Registreerimine linnalaagrisse on avatud. https://taltech.ee/sundmused-ja-laagrid

Eesti keele (kirjalik) riigieksam
2025-04-14 00:00 - 23:59
Eesti keele (kirjalik) riigieksam – 14. aprill.

Õpilaste muusikalise omaloomingu ja improvisatsiooni festival „Meeleolud“
2025-04-12 00:00 - 23:59
Õpilaste muusikalise omaloomingu ja improvisatsiooni festival „Meeleolud“
Märjamaa rahvamajas toimub 12. aprillil algusega kl 11 üle-eestiline õpilaste instrumentaalmuusika omaloomingu ja improvisatsiooni festival “Meeleolud”.
Festivali eesmärk on

arendada laste ja noorte loovust, innustada neid loomingulisele tegevusele,

võimaldada omandatud muusikaalaste oskuste ja teadmiste rakendamist praktikas,
süvendada noorte muusikute enese- ja esinemiskindlust,
sõlmida loomingulisi sidemeid teiste noorte muusikutega ja huvikoolidega.

Ootame laupäeval Märjamaale ca 40 noort muusikut 22-st muusikaalast huviharidust pakkuvast koolist esitama omaloomingulisi muusikapalu ja improvisatsioone, mida inspireerivad meeleolud. Noortele autoritele tuleb kuuldut peegeldama helilooja ja muusik Mick Pedaja. Publikul on võimalus oma lemmik valida.
Festival toimub Märjamaa Muusika- ja Kunstikooli eestvedamisel.
